CELEX: 32017R1241
Language: el
Date: 2017-07-10 00:00:00
Title: Εκτελεστικός κανονισμός (ΕΕ) 2017/1241 του Συμβουλίου, της 10ης Ιουλίου 2017, για την εφαρμογή του κανονισμού (EE) αριθ. 36/2012 σχετικά με περιοριστικά μέτρα λόγω της κατάστασης στη Συρία

11.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1241 ΤΟΥ ΣΥΜΒΟΥΛΊΟΥ
   της 10ης Ιουλίου 2017
   για την εφαρμογή του κανονισμού (EE) αριθ. 36/2012 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (EE) αριθ. 442/2011 (1), και ιδίως το άρθρο 32 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 18 Ιανουαρίου 2012 το Συμβούλιο εξέδωσε τον κανονισμό (ΕΕ) αριθ. 36/2012.
            
         
               (2)
            
            
               Ένα πρόσωπο θα πρέπει να διαγραφεί από τον κατάλογο φυσικών και νομικών προσώπων, οντοτήτων ή φορέων που υπόκεινται σε περιοριστικά μέτρα του παραρτήματος ΙΙ του κανονισμού (ΕΕ) αριθ. 36/2012 («ο κατάλογος»).
            
         
               (3)
            
            
               Μία οντότητα θα πρέπει να προστεθεί στον κατάλογο των οντοτήτων του παραρτήματος II του κανονισμού (ΕΕ) αριθ. 36/2012.
            
         
               (4)
            
            
               Θα πρέπει επίσης να ενημερωθούν τα στοιχεία σχετικά με ένα πρόσωπο που περιλαμβάνεται στο παράρτημα ΙΙ του κανονισμού (ΕΕ) αριθ. 36/2012.
            
         
               (5)
            
            
               Ως εκ τούτου, το παράρτημα II του κανονισμού (ΕΕ) αριθ. 36/2012 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙ του κανονισμού (EΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ L 16 της 19.1.2012, σ. 1.
   
      ΠΑΡΑΡΤΗΜΑ
      Το παράρτημα IΙ του κανονισμού (ΕΕ) αριθ. 36/2012 τροποποιείται ως εξής:
      
                  1.
               
               
                  Στο μέρος Α («Πρόσωπα»), το όνομα του κάτωθι προσώπου και η σχετική καταχώριση διαγράφονται:
                  
                              «202.
                           
                           
                              Ahmad Barqawi (γνωστός και ως Ahmed Barqawi)».
                           
                        
            
                  2.
               
               
                  Στο μέρος Α («Πρόσωπα»), η καταχώριση σχετικά με το κατωτέρω πρόσωπο αντικαθίσταται από την ακόλουθη:
                  
                               
                           
                           
                              Όνομα
                           
                           
                              Αναγνωριστικά στοιχεία
                           
                           
                              Λόγοι
                           
                           
                              Ημερομηνία καταχώρισης
                           
                        
                              «203.
                           
                           
                              George Haswani
                              (γνωστός και ως Heswani· Hasawani· Al Hasawani)
                           
                           
                              Διεύθυνση: Επαρχία Δαμασκού, Yabroud, Al Jalaa St, Συρία
                           
                           
                              Εξέχων επιχειρηματίας δραστηριοποιούμενος στη Συρία με συμφέροντα και/ή δραστηριότητες στον τεχνικό και κατασκευαστικό τομέα, το πετρέλαιο και το φυσικό αέριο. Έχει συμφέροντα και/ή σημαντική επιρροή σε διάφορες εταιρείες και οντότητες στη Συρία, ιδίως στη HESCO Engineering and Construction Company, μεγάλη τεχνική και κατασκευαστική εταιρεία.
                           
                           
                              7.3.2015»
                           
                        
            
                  3.
               
               
                  Στο μέρος Β («Οντότητες»), παρεμβάλλεται η καταχώριση σχετικά με την ακόλουθη οντότητα:
                  
                               
                           
                           
                              Ονομασία
                           
                           
                              Αναγνωριστικά στοιχεία
                           
                           
                              Λόγοι
                           
                           
                              Ημερομηνία καταχώρισης
                           
                        
                              «71.
                           
                           
                              Abdulkarim Group
                              (γνωστό και ως Al Karim for Trade and Industry / Al Karim Group)
                           
                           
                              5797 Δαμασκός
                              Συρία
                           
                           
                              Ο Abdulkarim Group είναι ένας διεθνώς αναγνωρισμένος συριακός όμιλος ετερογενών δραστηριοτήτων που συνδέεται με τον Wael Abdulkarim, ο οποίος κατονομάζεται ως σημαντικός επιχειρηματίας που δραστηριοποιείται στη Συρία.
                           
                           
                              11.7.2017»